Δεν υπέγραψε τα προεδρικά διατάγματα για τις αλλαγές στην ηγεσία της Δικαιοσύνης ο Πρόεδρος της Δημοκρατίας, Προκόπης Παυλόπουλος.

O κ. Παυλόπουλος επέστρεψε ανυπόγραφα τα εν λόγω διατάγματα. Συνεπώς, δεν έχουν οποιαδήποτε νομική ισχύ και επομένως δεσμευτικό χαρακτήρα για την νέα κυβέρνηση.

Υπενθυμίζεται ότι το ζήτημα των νέων προσώπων στην ηγεσία της Δικαιοσύνης είχε πυροδοτήσει σφοδρή αντιπαράθεση, με τη Νέα Δημοκρατία να αντιδρά στις τοποθετήσεις που είχε προβεί η προηγούμενη κυβέρνηση, αφού είχαν γίνει εν μέσω προεκλογικής περιόδου.